คลินต์ ฟ้องร้องเสียหายโดนอ้างชื่อ
คลินต์ อีสต์วูด นักแสดงชายฮอลลีวูดชื่อดังที่ผันตัวเป็นผู้กำกับภาพยนตร์ วัย 90 ปี ส่งทนายยื่นฟ้องร้อง 2 คดี เพื่อเรียกค่าเสียหายหลายล้านเหรียญสหรัฐฯ จากกลุ่มบริษัทผู้ผลิตและนักการตลาดผลิตภัณฑ์อาหารเสริมสารสกัดกัญชา ซีบีดี หลังแอบนำชื่อและภาพของอีสต์วูดไปใช้โฆษณาว่าสนับสนุนสินค้า โดยคดีความแรกยื่นต่อศาลนครลอสแอนเจลิส รัฐแคลิฟอร์เนีย ในสหรัฐฯ เอาผิดบริษัทผู้ผลิต ซีบีดี 3 แห่ง ได้แก่ เซร่า แล็บส์ อินซ์ กรีนดิออส และฟอร์ อาวเวอร์ เวตส์ แอลแอลซี ซึ่งใช้บทความข่าวลวงที่มีภาพของอีสต์วูดกับอ้างคำพูดส่งเสริมและขายผลิตภัณฑ์ดังกล่าว ด้วยการส่งสแปมผ่านทางอีเมลหัวเรื่อง คลินต์ อีสต์วูด แสดงท่าทีช็อกกับความลับวันนี้ รวมถึงอ้างนักแสดงรุ่นเก๋าเตรียมลาวงการเพื่อมุ่งธุรกิจ ซีบีดีส่วนอีกคดีความยื่นฟ้องบริษัทและเอกชน 10 แห่งในหลายรัฐ ทั้งรัฐอริโซนา รัฐแคลิฟอร์เนีย รัฐเดลาแวร์และรัฐฟลอริดา ซึ่งจำหน่าย ซีบีดี โดยกล่าวโทษว่าใช้โปรแกรมตั้งรหัสเพื่อแทรกชื่อนักแสดงเพื่อเป็นเครื่องหมายการค้าหน้าร้านค้าออนไลน์ หวังดึงดูดใจลูกค้าและเพื่อให้สาธารณชนเชื่อว่าอีสต์วูดมีส่วนร่วมหรือส่งเสริมผลิตภัณฑ์ตัวนี้.
คลินต์ อีสต์วูด นักแสดงชายฮอลลีวูดชื่อดังที่ผันตัวเป็นผู้กำกับภาพยนตร์ วัย 90 ปี ส่งทนายยื่นฟ้องร้อง 2 คดี เพื่อเรียกค่าเสียหายหลายล้านเหรียญสหรัฐฯ แอบนำชื่อและภาพของอีสต์วูดไปใช้โฆษณา
คลินต์ อีสต์วูด,ซีบีดี,แอบอ้างช่ือโฆษณา,คลินต์ อีสต์วูด ฟ้องร้อง,โฆษณาผลิตภัณฑ์อาหารเสริมสารสกัดกัญชา,ข่าววันนี้,ข่าวทั่วไป